open-index/open-wikipedia-markdown huggingface dataset:
আস-সুন্নাহ মসজিদ (রাবাত)

**আস-সুন্নাহ মসজিদ** () মরক্কোর মধ্য রাবাতের একটি বড় মসজিদ। এটি মরক্কোর বৃহত্তম মসজিদগুলোর মধ্যে অন্যতম।

## ইতিহাস
মসজিদটি অ্যালৌউত সুলতান মৌলে মোহাম্মদ বিন আব্দুল্লাহ কর্তৃৃৃক প্রতিষ্ঠিত হয়। ১৯৮৫ সালে এর নির্মাণকাজ শেষ হয়। তবে, ১৯তম শতাব্দীতে এর প্রায় পুরোটাই পুনর্নির্মাণ করা হয়। ১৯৬৯ সালে, রাজা দ্বিতীয় হাসানের চল্লিশতম জন্মবার্ষিকী উপলক্ষে মসজিদটি পুনঃসংস্কার করা হয় এবং এর মিনারটি মসজিদের উত্তর-পশ্চিম কোণ থেকে সরিয়ে দক্ষিণ-পশ্চিম কোণে পুনর্নির্মাণ করা হয়।

## স্থাপত্য
মসজিদটি রাবাত শহরের কেন্দ্রে অন্যতম প্রধান সড়ক পঞ্চম মোহাম্মদ অ্যাভিনিউ-এ অবস্থিত। এর ঠিক দক্ষিণ-পশ্চিমে রয়েছে মরক্কোর রাজকীয় প্রাসাদ। মসজিদ ভবনের মেঝে প্রায় বর্গাকার। এর প্রতি পার্শ্বের দৈর্ঘ্য প্রায় ৭৪ মিটার এবং পৃষ্ঠতলের ক্ষেত্রফল ৫৫৬৫ বর্গ মিটার যা এটিকে মরক্কোর চতুর্থ বৃহত্তম ঐতিহাসিক মসজিদে পরিণত করেছে। এটি মরক্কান মসজিদগুলোর তুলনায় আদর্শ বিন্যাসে গঠিত। মসজিদটিতে বারান্দা দিয়ে বেষ্টিত একটি বড় আয়তক্ষেত্রাকার প্রাঙ্গণ (শান) এবং একটি প্রার্থনা কক্ষ রয়েছে। প্রাঙ্গণের উভয় প্রান্তে, পাশের প্রবেশদ্বারগুলোর সাথে সারিবদ্ধ ও সজ্জিত প্যাভিলিয়ন বা আচ্ছাদিত স্থান রয়েছে যা ফেজের প্রাচীনতম আল-কারাওইন মসজিদের আচ্ছাদিত স্থানগুলোর অনুরূপ। মসজিদের উত্তরের অংশটি অতিরিক্ত কক্ষ দিয়ে অধিকৃত যেগুলো একসময় শিক্ষার্থীদের বাসস্থান ছিল। মসজিদটির মিনার ও এর চারটি সম্মু্খভাগে অলঙ্কৃত মোটিফ খোদাই করা আছে। মিনারটি দক্ষিণ-পশ্চিম কোণে অবস্থিত হলেও মূলত উত্তর-পশ্চিম কোণে দাঁড়িয়ে ছিল। মসজিদটিতে একাধিক অলঙ্কৃত প্রবেশপথ এবং অভ্যন্তরে ঐতিহ্যবাহী মরক্কান অলঙ্করণ রয়েছে।

## চিত্রশালা

File:Sunna mosque minaret DSCF6896.jpg|মসজিদটির মিনার
File:Rabat. Mosque entrance. 1972 (37707979726).jpg|মসজিদের একটি প্রধান প্রবেশপথ
File:Rabat - As-Sunna Mosque (Rabat) - 20131126125511.jpg|মসজিদটির প্রাঙ্গণ
File:Rabat - As-Sunna Mosque (Rabat) - 20131214135243.jpg| মসজিদটির প্রার্থনা কক্ষের অভ্যন্তরীণ অংশ


## আরও দেখুন
* মসজিদের তালিকা
* মরক্কোর মসজিদের তালিকা
* আফ্রিকার মসজিদের তালিকা
* আল ফাস মসজিদ
* ঔজদার বড় মসজিদ
* আল-কারাওইন বিশ্ববিদ্যালয়
* মেকনেস গ্র্যান্ড মসজিদ
* আল-বাঈদা মসজিদ

## তথ্যসূত্র

## বহিঃসংযোগ

* Archnet.org-এ আস-সুন্নাহ মসজিদ
* Qantara-med.org-এ আস-সুন্নাহ মসজিদ

বিষয়শ্রেণী:মরক্কোর মসজিদ
বিষয়শ্রেণী:উইকিউপাত্তে স্থানাঙ্ক আছে
পেদ্রো (ফুটবলার)

**পেদ্রো হার্নান্দেজ মার্টিনেজ** হলেন একজন সাবেক স্পেনীয় পেশাদার ফুটবলার যিনি রক্ষণভাগে খেলতেন। তিনি সিডি লেগানসের বর্তমান সহকারী প্রশিক্ষক।

## তথ্যসূত্র

## বহিঃসংযোগ
*
*
*
*

বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:লা লিগার খেলোয়াড়
বিষয়শ্রেণী:সেহুন্দা দিভিসিওনের খেলোয়াড়
বিষয়শ্রেণী:সেহুন্দা দিভিসিওন বি-এর খেলোয়াড়
বিষয়শ্রেণী:তেরসেরা দিভিসিওনের খেলোয়াড়
বিষয়শ্রেণী:আতলেতিকো মাদ্রিদ বি-এর ফুটবলার
বিষয়শ্রেণী:আলবাসেতে বালোম্পিয়ের খেলোয়াড়
বিষয়শ্রেণী:ক্লাব দেপোর্তিবো কাস্তেয়োনের ফুটবলার
বিষয়শ্রেণী:ক্লাব দেপোর্তিভো লেগানেসের খেলোয়াড়
বিষয়শ্রেণী:স্পেনীয় পুরুষ ফুটবলার
বিষয়শ্রেণী:পুরুষ ফুটবল পার্শ্বীয় রক্ষণভাগের খেলোয়াড়
বিষয়শ্রেণী:মাদ্রিদের ফুটবলার
মোটরসাইকেল গার্ল

**মোটরসাইকেল গার্ল** হচ্ছে ২০১৮ সালে মুক্তিপ্রাপ্ত একটি উর্দু চলচ্চিত্র। চলচ্চিত্রটি পাকিস্তানের নারী মোটরসাইকেল চালক জেনিথ ইরফান-এর জীবনের খণ্ডাংশ থেকে কাহিনী নিয়ে নির্মিত। চলচ্চিত্রটির রচয়িতা ছিলেন আদনান সারোয়ার যিনি একইসঙ্গে চলচ্চিত্রটির পরিচালনা এবং সহ-প্রযোজনা করেছিলেন। চলচ্চিত্রটিতে মুখ্য অর্থাৎ জেনিথ ইরফান চরিত্রে সোহাই আলি আব্রো অভিনয় করেছিলেন, আরো ছিলেন সামিনা পীরজাদা, আলি কাজমি এবং শামিম হিলালি।

২০১৮ সালের ২০শে এপ্রিল চলচ্চিত্রটি সমগ্র পাকিস্তানে মুক্তি পায়।

## অভিনয়ে
*সোহাই আলি আব্রো - জেনিথ ইরফান
*সামিনা পীরজাদা - জেনিথের মা
*আলি কাজমি - জেনিথের বাগদত্তা
*সরমাদ খুসাট - জেনিথের বস
*শামিম হিলালি - জেনিথের দাদী
*মেহের বানু

## তথ্যসূত্র

## বহিঃসংযোগ
*

বিষয়শ্রেণী:উর্দু ভাষার চলচ্চিত্র
বিষয়শ্রেণী:২০১৮-এর চলচ্চিত্র
বিষয়শ্রেণী:পাকিস্তানি চলচ্চিত্র
বিষয়শ্রেণী:২০১০-এর দশকের উর্দু ভাষার চলচ্চিত্র
বিষয়শ্রেণী:২০১৮-এর জীবনীসংক্রান্ত নাট্য চলচ্চিত্র
রম্যাঁ ফেভ্র

**রম্যাঁ ফেভ্র** (, ; জন্ম: ১৪ জুলাই ১৯৯৮) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব ব্রেস্ত এবং ফ্রান্স অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন বাম পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলে থাকেন।

২০০৪–০৫ মৌসুমে, ফরাসি ফুটবল ক্লাব জেনেভিলোয়ার যুব পর্যায়ের হয়ে খেলার মাধ্যমে ফেভ্র ফুটবল জগতে প্রবেশ করেছেন এবং পরবর্তীকালে রেসিং ক্লাব ফ্রান্স এবং তুরের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৪–১৫ মৌসুমে, ফরাসি ক্লাব তুর বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; তুর বি-এর হয়ে তিনি ১২ ম্যাচে ১টি গোল করেছেন। অতঃপর ২০১৭–১৮ মৌসুমে তিনি মোনাকো বি-এ যোগদান করেছেন, মাঝে তিনি ১ মৌসুমের জন্য মোনাকোর মূল দলের হয়ে খেলেছেন। ২০২০–২১ মৌসুমে, তিনি মোনাকো হতে ব্রেস্তে যোগদান করেছেন।

২০২০ সালে, ফেভ্র ফ্রান্স অনূর্ধ্ব-২১ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
রম্যাঁ ফেভ্র ১৯৯৮ সালের ১৪ই জুলাই তারিখে ফ্রান্সের আনিয়ের-সুর-সেনে জন্মগ্রহণ করেছেন এবং সেখানেই তার শৈশব অতিবাহিত করেছেন। তার মা আলজেরীয় বংশোদ্ভূত।

## আন্তর্জাতিক ফুটবল
ফেভ্র ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০২০ সালের ৮ই অক্টোবর তারিখে তিনি লিশটেনস্টাইন অনূর্ধ্ব-২১ দলের বিরুদ্ধে ম্যাচে ফ্রান্স অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন। তিনি ফ্রান্স অনূর্ধ্ব-২১ দলের হয়ে লিশটেনস্টাইন অনূর্ধ্ব-২১ দলের বিরুদ্ধে তার অভিষেক ম্যাচেই ফ্রান্সের বয়সভিত্তিক দলের হয়ে প্রথমবারের মতো গোল করেছেন।

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মোনাকো ফুটবল ক্লাবের খেলোয়াড়
বিষয়শ্রেণী:স্তাদ ব্রেস্তোয়া ২৯-এর খেলোয়াড়
বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার
বিষয়শ্রেণী:ফুটবল মধ্যমাঠের খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:তুর ফুটবল ক্লাবের খেলোয়াড়
বিষয়শ্রেণী:ফরাসি জাতীয় চ্যাম্পিয়নশিপ ৩-এর খেলোয়াড়
বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড়
বিষয়শ্রেণী:ফ্রান্সের আন্তর্জাতিক যুব ফুটবলার
বিষয়শ্রেণী:ওলাঁপিক লিয়োনের খেলোয়াড়
বিষয়শ্রেণী:ফুটবল ক্লাব লরিয়াঁর খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:এএফসি বোর্নমাথের খেলোয়াড়
বিষয়শ্রেণী:ইংল্যান্ডে ফরাসি প্রবাসী ক্রীড়াবিদ
বিষয়শ্রেণী:২১শ শতাব্দীর ফরাসি পুরুষ ক্রীড়াবিদ
বিষয়শ্রেণী:ফরাসি পুরুষ ফুটবলারবিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:ফরাসি প্রবাসী পুরুষ ফুটবলার
বিষয়শ্রেণী:সৌদি পেশাদার লিগের খেলোয়াড়
লিন য়ি

**লিন য়ি** (; জন্ম: ১১ জানুয়ারি, ১৯৯৯), একজন চীনা অভিনেতা এবং মডেল। ২০১৯ সালের রোম্যান্টিক ওয়েব নাটক, *[[:en:Put Your Head on My Shoulder (TV series)|পুট ইউর হেড অন মাই শোল্ডার]]* এ অভিনয় এর পরে তিনি জনপ্রিয়তা অর্জন করেন।
## প্রাথমিক জীবন ও শিক্ষা
লিন য়ি জানুয়ারি ১১, ১৯৯৯ সালে চীনের হেবেই শহরে জন্মগ্রহণ করেন। তিনি বর্তমানে বেইজিং স্পোর্টস বিশ্ববিদ্যালয়ে বলরুম নৃত্যের উপর পড়াশোনা করছেন।
## কর্মজীবন
২০১৫ সালে, লিন তার এজেন্সি তাংরেন মিডিয়াতে যোগদান করেন। সেই থেকে তিনি বিদেশে নৃত্য ও পারফরম্যান্সের পেশাদার প্রশিক্ষণ নেন।

মে ১৪, ২০১৭ সালে, তিনি ইউকু আইডল আপাতবাস্তব টেলিভিশন অনুষ্ঠান *হ্যান্ডসাম ইয়ুথ সোসাইটি* তে কাস্ট সদস্য হিসাবে অংশ নিয়েছিলেন। ঐ একই বছর তিনি ইউকু এর ফ্যাশন শো *ক্রেজি ওয়ারড্রোব* এ প্রতিযোগী হিসেবে অংশগ্রহণ করেন এবং ৪১টি ভোট নিয়ে ৬ষ্ঠ চ্যাম্পিয়নশিপ জিতেন।  ডিসেম্বর ২০১৭ সালে, তিনি সাই-ফাই ফিল্ম *হোপ আইল্যান্ডে* তার বড় পর্দার আত্মপ্রকাশ নিশ্চিত করেন।

২০১৯ সালে, লিন রোম্যান্টিক ওয়েব নাটক, *পুট ইউর হেড অন মাই শোল্ডার* এ গু ওয়েইয়ে এর ভূমিকা পালনের জন্য জনপ্রিয়তা অর্জন করেন।  নাটকটি অনেক বড় সাফল্য পেয়েছিল এবং চীন এবং বিদেশে হিট হয়েছিল। লিন তার গু ওয়েইয়ের চিত্রায়নের জন্য ইতিবাচক পর্যালোচনা পেয়েছিলেন যা তার  জনপ্রিয়তা আরও বাড়িয়ে তোলে। ২০ মে, ২০১৯ এ, লিন য়ি এবং সহ-অভিনেত্রী শিং ফেই থাইল্যান্ডের ব্যাংককে একটি বিশাল ভক্ত সভা আয়োজন করেন যেখানে কয়েক হাজার ভক্তের ভিড় জমেছিল।

২০২১ সালে, লিন ঐতিহাসিক নাটক *দ্য ব্লেইসড গার্ল* এ ইউয়ান য়ি  এবং রোম্যান্স নাটক *লাভ সিনারি* তে লু জিং হিসেবে অভিনয় করেন।

## চলচ্চিত্রের তালিকা
### চলচ্চিত্র

### টেলিভিশন সিরিজ

### রকমারী অনুষ্ঠান

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৯৯-এ জন্ম
বিষয়শ্রেণী:চীনা অভিনেতা
বিষয়শ্রেণী:চীনা চলচ্চিত্র অভিনেতা
বিষয়শ্রেণী:২১শ শতাব্দীর চীনা অভিনেতা
আর্শদীপ সিং (ক্রিকেটার)

**আর্শদীপ সিং** (; জন্ম ৫ ফেব্রুয়ারি ১৯৯৯) হলেন একজন ভারতীয় ক্রিকেটার ২০১৮ সালের ১৯ সেপ্টেম্বর, ২০১৮-১৯ বিজয় হাজারে ট্রফিতে পাঞ্জাব ক্রিকেট দলের হয়ে লিস্ট এ ক্রিকেটে তার অভিষেক হয়। লিস্ট এ অভিষেকের পূর্বে, ভারত জাতীয় দলের জন্য ২০১৮ অনূর্ধ্ব-১৯ ক্রিকেট বিশ্বকাপের স্কোয়াডে অন্তর্ভুক্ত ছিলেন।

২০১৮ এর ডিসেম্বরে, ২০১৯ ইন্ডিয়ান প্রিমিয়ার লিগ প্রতিযোগিতার খেলোয়াড় নিলামে তিনি কিংস ইলাভেন পাঞ্জাব দল পায়। ২০১৯ ইন্ডিয়ান প্রিমিয়ার লিগ প্রতিযোগিতায় কিংস ইলাভেন পাঞ্জাবের হয়ে ২০১৯ এর ১৬ এপ্রিল টুয়েন্টি২০ ক্রিকেটে তার অভিষেক হয়। ২০১৯ এর নভেম্বরে, তাকে বাংলাদেশে অনুষ্ঠিত ২০১৯ এসিসি ইমার্জিং টীম এশিয়া কাপ প্রতিযোগিতায় ভারতীয় দলের অন্তর্ভুক্ত করা হয়। ২৫ ডিসেম্বর ২০১৯ তারিখে ২০১৯-২০ রণজি ট্রফিতে পাঞ্জাবের হয়ে প্রথম-শ্রেণীর ক্রিকেটে আত্মপ্রকাশ হয় তার।

### টেস্ট ক্রিকেট
ভারত বনাম ইংল্যান্ডের ২০২৫ সিরিজে টিম ইন্ডিয়ার হয়ে টেস্ট ফরম্যাটে অভিষেক করছেন বাঁহাতি ফাস্ট বোলার আরশদীপ সিং।

## তথ্যসূত্র

## বহিঃসংযোগ
* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় ক্রিকেটার
বিষয়শ্রেণী:পাঞ্জাব কিংসের ক্রিকেটার
বিষয়শ্রেণী:পাঞ্জাবের (ভারত) ক্রিকেটার
বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার
বিষয়শ্রেণী:২০২২ এশিয়ান গেমসের পদক বিজয়ী
বিষয়শ্রেণী:এশিয়ান গেমসে স্বর্ণপদক বিজয়ী ভারতীয়
বিষয়শ্রেণী:ভারতের একদিনের আন্তর্জাতিক ক্রিকেটার
বিষয়শ্রেণী:মধ্যপ্রদেশ থেকে আগত ক্রিকেটার
বিষয়শ্রেণী:২০২২ এশিয়ান গেমসের ক্রিকেটার
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
দিমিত্রি বের্তো

**দিমিত্রি বের্তো** (, ; জন্ম: ৬ জুন ১৯৯৮) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব মোঁপালিয়ে এবং ফ্রান্স অনূর্ধ্ব-২১ দলের হয়ে একজন গোলরক্ষক হিসেবে খেলেন।

২০০৪–০৫ মৌসুমে, ফরাসি ফুটবল ক্লাব আভেনির কাস্ত্রোতের যুব পর্যায়ের হয়ে খেলার মাধ্যমে বের্তো ফুটবল জগতে প্রবেশ করেছেন এবং পরবর্তীকালে মোঁপালিয়ের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৪–১৫ মৌসুমে, ফরাসি ক্লাব মোঁপালিয়ে ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৬ মৌসুম অতিবাহিত করেছেন; মোঁপালিয়ে ২-এর হয়ে তিনি ৬০ ম্যাচে অংশগ্রহণ করেছেন। ২০১৪–১৫ মৌসুমেই, তিনি মোঁপালিয়ের মূল দলে যোগদান করেছেন।

২০১৩ সালে, বের্তো ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। দলগতভাবে, বের্তো এপর্যন্ত ১টি শিরোপা জয়লাভ করেছেন, যা তিনি মোঁপালিয়ের হয়ে জয়লাভ করেছেন।

## প্রারম্ভিক জীবন
দিমিত্রি বের্তো ১৯৯৮ সালের ৬ই জুন তারিখে ফ্রান্সের মোঁপেলিয়েতে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি কঙ্গোলীয় বংশোদ্ভূত।

## আন্তর্জাতিক ফুটবল
বের্তো ফ্রান্স অনূর্ধ্ব-১৬, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৩ সালের ৩১শে অক্টোবর তারিখে তিনি নেদারল্যান্ডস অনূর্ধ্ব-১৬ দলের বিরুদ্ধে ম্যাচে ফ্রান্স অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মোঁপালিয়ে এরো স্পোর্ট ক্লাবের খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:ফরাসি জাতীয় চ্যাম্পিয়নশিপ ৩-এর খেলোয়াড়
বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড়
বিষয়শ্রেণী:কৃষ্ণাঙ্গ ফরাসি ক্রীড়াবিদ
বিষয়শ্রেণী:ফ্রান্সের আন্তর্জাতিক যুব ফুটবলার
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:২০২৩ আফ্রিকা কাপ অব নেশন্সের খেলোয়াড়
বিষয়শ্রেণী:গণতান্ত্রিক কঙ্গো প্রজাতন্ত্রের পুরুষ আন্তর্জাতিক ফুটবলার
বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার
বিষয়শ্রেণী:পুরুষ ফুটবল গোলরক্ষক
বিষয়শ্রেণী:২১শ শতাব্দীর ফরাসি পুরুষ ক্রীড়াবিদ
বিষয়শ্রেণী:ফরাসি পুরুষ ফুটবলার
বিষয়শ্রেণী:ফ্রান্সের অলিম্পিক ফুটবলার
আসওয়াদ আনসী

**আসওয়াদ আল-আনসী** (আরবি: الاسود العنسي), যিনি আবহালা বিন কা'ব (আরবি: عبهلة بن كعب) নামে বেশি পরিচিত। তিনি আল-আনসী উপজাতির নেতা এবং তিনিই নবুয়তের প্রথম মিথ্যা দাবিদার।

তিনি ইয়েমেনে থাকতেন এবং ইসলামের নবী মুহাম্মাদের জীবদ্দশার শেষের দিকে আনসী নিজেকে নবী বলে ঘোষণা করেছিলেন। তার বৈশিষ্ট্য রহস্যপূর্ণ ছিল বলে তিনি ঘোমটা নবী হিসাবে পরিচিত ছিলেন।

আসওয়াদ মুহাম্মাদের মত শব্দ আকারে ঐশ্বরিক বার্তা (ওহী) পাওয়ার দাবি করেছিলেন এবং তার অনুসারীদের কাছে তা উপস্থাপন করেছিলেন বলে লিপিবদ্ধ করা হয়েছে।

## ইতিহাস
মুহাম্মাদের অনুসারীদের মতে আসওয়াদ ছিলেন একজন ধর্মত্যাগী। মুহাম্মাদ মক্কায় তার বিদায় হজ্জের পর মুহাম্মাদ অসুস্থ হয়ে পড়লে তিনি নিজেকে নবী হিসেবে ঘোষণা করেছিলেন।

আসওয়াদ নাজরান এবং ইয়েমেন সবচেয়ে বেশি আক্রমণ করেন। তিনি সানা আক্রমণ করেন এবং বধনের পুত্র এবং ইয়েমেনের শাসক শাহর আসওয়াদের বিরুদ্ধে যুদ্ধে নিহত হন। আসওয়াদ শাহরের বিধবা স্ত্রীকে বিয়ে করেন এবং নিজেকে ইয়েমেনের শাসক ঘোষণা করেন।

ইয়েমেন আক্রমণ করার পরে তিনি তার "নবী" ও "রহমান (করুনাময়)" উপাধি পরিবর্তন করেছিলেন। তার ইয়েমেনের শাসনকাল স্বল্পকালীন ছিল। ফয়রুজ আদ-দায়লামি নামে একজন পারসিক যোদ্ধা সৈন্যসহ ইয়েমেন আক্রমণ করেন এবং আসওয়াদকে হত্যা করেন।

মুহাম্মদের প্রয়াণের খবর জানতে পেরে আসওয়াদের অনুসারীরা কাইস বি-আব্দে ইয়াঘুসের নেতৃত্বে তাদের বিদ্রোহ অব্যাহত রাখে।

ফায়রুজ আসওয়াদকে পরাজিত করে এবং তারা তাদের নেতার নিকট আত্মসমর্পণ করে।

## আরও দেখুন

* মুসাইলিমা
* তুলায়হা
* সাজাহ
* সাফ ইবনে সাইয়্যাদ

## তথ্যসূত্র

বিষয়শ্রেণী:আরব ব্যক্তি
বিষয়শ্রেণী:ইয়েমেনি মুসলিম
বিষয়শ্রেণী:ইয়েমেনি ব্যক্তি
বিষয়শ্রেণী:৭ম শতাব্দীতে মৃত্যু
বিষয়শ্রেণী:৭ম শতাব্দীর আরব ব্যক্তি
বিষয়শ্রেণী:আরব নবি
বিষয়শ্রেণী:স্বঘোষিত মাহদী
তানজিহ

***তানজিহ*** (আরবি: تنزيه) হল একটি ইসলামি ধর্মীয় ধারণা, যার অর্থ ঊর্ধ্বে অবস্থান। ইসলামি ধর্মতত্ত্বের ক্ষেত্রে আল্লাহর দুটি বিপরীত গুণ রয়েছে, *তানজিহ* ও *[[তাসবীহে ফাতেমী|তাশবিহ]]*। *তাশবিহ* এর অর্থ হল., "নিকটবর্তীতা, ঘনিষ্ঠতা, নৈকট্য পাবার যোগ্যতা।”

যাইহোক, তানজিহের পূর্ণ অর্থ হল 'তুলনাহীনতা ঘোষণা করা', অর্থাৎ মানবতা থেকে আল্লাহর ঊর্ধ্বে থাকা নিশ্চিত করা। এই ধারণাটি চিরকাল আল্লাহর *তাশবিহ* এর সাথে সামঞ্জস্যপূর্ণ।

শব্দটির আক্ষরিক অর্থ হল "বিশুদ্ধ এবং অন্য কিছু থেকে ঊর্ধ্বে থাকা"। এই সংজ্ঞা নিশ্চিত করে যে, আল্লাহকে কোন কিছুর সাথে তুলনা করা যায় না:  এবং এটি তাওহিদের উপর মৌলিক, অন্তর্নিহিত ইসলামি বিশ্বাসকে আরও শক্তিশালী করে।

তানজিহের সাথে জড়িত আল্লাহর অন্যান্য বিশেষণগুলো হলো সেগুলো যেগুলো নির্দেশ করে দূরত্ব, ঊর্ধ্বতন, ভয় প্রদর্শনকারী, রাজা, প্রতিশোধ গ্রহণকারী, জ্ঞানী, প্রশংসনীয়, মৃত্যু দাতা, শক্তিশালী এবং স্বতন্ত্র।

## তথ্যসূত্র

বিষয়শ্রেণী:ইসলামি পরিভাষা
বিষয়শ্রেণী:ইসলামি ধর্মতত্ত্ব
বিষয়শ্রেণী:সালাফি আন্দোলন
বিষয়শ্রেণী:ইসলাম ধর্মে ঈশ্বর
লুকায়িত ইসলাম

**লুকায়িত ইসলাম (**) ইসলাম ধর্মের এমন গোপন অনুশীলন করাকে নির্দেশ করে; যেখান তারা বাহিরে অন্য ধর্মের অনুসারী হিসেবে নিজেদেরকে প্রকাশ করে থাকেন। গোপন ইসলামের অনুশীলনকারীরা হলেন "লুকায়িত মুসলিম"। এই শব্দটি স্পেনের মুসলমানদের ক্ষেত্রে সাধারণত প্রয়োগ করা হয় যারা মধ্যযুগীয় খ্রিস্টানদের ধর্মীয় আদালত থেকে বাঁচতে খ্রিস্টান হিসাবে নিজেকে প্রকাশ করতেন, তবে গোপনে ইসলামের অনুসরণ করতেন ও ইসলাম ধর্মের আকিদার উপর বিশ্বাস রাখতেন।

## ঐতিহাসিক উদাহরণ
ঐতিহাসিক উদাহরণের মধ্যে আহমদ ইবনে কাসিম আল-হিজরি উল্লেখযোগ্য। ষোড়শ শতাব্দীতে তিনি স্পেনে একজন গোপন মুসলিম হিসাবে থেকেছিলেন। তিনি কীভাবে স্পেন থেকে মরক্কোতে পালিয়ে গিয়েছিলেন সে সম্পর্কে একটি বই লিখেছিলেন। এর মধ্যে রয়েছে, যিশুখ্রিষ্ট সম্পর্কে তাদের খ্রিস্টান বিশ্বাসকে অস্বীকার করা। স্পেনে কীভাবে মুসলিমরা বাস করেন তাও বইটিতে বর্ণিত হয়েছে। পরে তিনি স্পেনে মরোক্কোর রাষ্ট্রদূত হন।

এটিও দাবি করা হয় যে, নাজাশি যিনি আকসুম রাজ্য বা হাবশা শাসন করেছিলেন, তিনিও একজন গোপন মুসলমান ছিলেন। এটা তো প্রকাশ্য যে, নাজাশি ইসলামের প্রথম দিনগুলিতে মুসলমানদের আশ্রয় দিয়েছিলেন এবং এমন একটি সময়ে ইসলাম ধর্মকে শক্তিশালী করেছিলেন যখন মুসলমানরা না সংখ্যক সংখ্যায় ছিলেন এবং না ইসলাম ধর্মের কোনও শক্ত সমর্থক ছিল।

## আরো দেখুন

* গুপ্ত হিন্দু
* গোপন খ্রিস্টান
* গোপন ইহুদী ধর্ম
* গোপন পৌত্তলিকতা
* ল্যাম্পিজা ডে সাঙ্গরে
* আর ফতোয়া
* তাকিয়া

## তথ্যসূত্র

## বইসমূহ

* 

বিষয়শ্রেণী:ইসলামে ধর্মান্তরিত
বিষয়শ্রেণী:ইসলাম বিষয়ক অসম্পূর্ণ নিবন্ধ
ভাং

[ডান|থাম্ব| [পাঞ্জাব, ভারত|ভারতের পাঞ্জাবের একটি গ্রামে সনাতন ধর্মাবলম্বীদের রং এর উৎসব হোলি বা দোলযাত্রায় ভাং তৈরির প্রক্রিয়া।এটি কিছু মাদক পানীয়গুলির একটি প্রথাগত সংযোজন।]]
**ভাং** () ভারতীয় উপমহাদেশ থেকে উদ্ভূত গাঁজার একটি ভোজ্য প্রস্তুতি।  প্রাচীন ভারতে এটি ১০০০ খ্রিস্টপূর্বের প্রথমদিকে খাদ্য এবং পানীয়তে ব্যবহৃত হয়েছিল।  মহা শিবরাত্রি ও হোলির বসন্ত উৎসবে ঐতিহ্যগতভাবে ভাং বিতরণ করা হয়।  ভাঙ মূলত ভাঙের দোকানে পাওয়া যায়, যা গাঁজাযু্ক্ত ভারতীয় পানীয় ভাং লস্যি এবং ভাং ঠান্ডাই নামে বিক্রি করে । 

## পশ্চিমা নথি
গোয়ায় অবস্থিত পর্তুগিজ ইহুদি চিকিৎসক গার্সিয়া দে অর্টা তাঁর *কলিকুইস ডস সিম্পল ই ড্রোগাস দা ইন্ডিয়া* (১৫63৩), বইয়ে  গুজরাটের বাহাদুর শাহ এবং বহু পর্তুগিজ এর বিনোদনমূলক ব্যবহারের কথা উল্লেখ করেন।

## সংস্কৃতি
থাম্ব|260x260পিক্সেল| ভারতের ভাং পানকারী (১৭৯০)
ভাং ভারতীয় উপমহাদেশের প্রাচীন হিন্দুদের ঐতিহ্য এবং রীতিনীতির একটি অংশ। গ্রামীণ ভারতের কিছু অংশে, মানুষ গাঁজা গাছের জন্য বিভিন্ন ঔষধি গুণকে উল্লেখ করে।

## তথ্যসূত্র

 

## বহিঃসংযোগ

* ভাঙ গঞ্জা চরস, ঠান্ডাই চই লাসি, ইন্ডিয়া কারি ডটকম
* "ভান সম্পর্কে কিছু কথা (ইংরেজি)"
* "ইন্ডিয়ান হ্যাম্প ড্রাগস কমিশনের কাছ থেকে একটি শব্দ" ভ্যাংয়ের উপর ১৯ শতকের ব্রিটিশ প্রতিবেদন

বিষয়শ্রেণী:উত্তরপ্রদেশী রন্ধনশৈলী
বিষয়শ্রেণী:ভারতীয় পানীয়
বিষয়শ্রেণী:গাঁজা সংস্কৃতি
বিষয়শ্রেণী:পাকিস্তানে গাঁজা
বিষয়শ্রেণী:ভারতে গাঁজা
বিষয়শ্রেণী:দেশী সংস্কৃতি
বিষয়শ্রেণী:পাকিস্তানি পানীয়
সার্বিক ফাংশন

[কেন্দ্র|থাম্ব| ''X'' [ডোমেইন (গণিত)|ডোমেইন থেকে কোডোমেইন *Y*-এ একটি সার্বিক ফাংশন। ফাংশনটি সার্বিক কারণ কোডোমেইনের প্রতিটি উপাদান *f( x)* এর মান ডোমেইনের অন্তত একটি উপাদান *x* এর সাথে সম্পর্কযুক্ত।]]
গণিতে,একটি ফাংশন f  একটি সেট X থেকে অন্য একটি সেট Y এ সার্বিক হবে (এটি ***onto*** অথবা ***surjection*** নামেও পরিচিত), যদি f ফাংশনের  কোডোমেইন Y এর প্রতিটি উপাদান y এর জন্য, f এর ডোমেইন X-এ কমপক্ষে একটি উপাদান x  থাকে।যেন:*f*(*x*) = *y* হয়। এক্ষেত্রে x অনন্য হতে হবে এমন কোনো বাধ্যবাধকতা নেই; ফাংশন f-এ x-এর এক বা একাধিক উপাদান Y এর একটি উপাদানে ম্যাপ করা থাকতে  পারে। এই ফাংশন বা চিত্রণ **উপরিচিত্রণ** নামে পরিচিত।

নিকোলা বুরবাকি সার্বিক সেট, একক এবং একক ও সার্বিক সেট সংশ্লিষ্ট বিষয়সমূহ প্রবর্তন করেছেন, এটি মূলত বিংশ শতাব্দীর ফরাসি গণিতবিদদের একটি দল ছিল, যা এই ছদ্মনামে ১৯৩৫ সাল থেকে আধুনিক উন্নত গণিতের একটি ব্যাখ্যা উপস্থাপন করে বেশ কয়েকটি বই লিখেছিল। ফার্সি শব্দ **সুর'<nowiki/>'' অর্থ **উপরে* ' এবং এই সত্যের সাথে সম্পর্কিত যে একটি সার্বিক ফাংশনের ডোমেনের চিত্রটি ফাংশনের কোডোমেইনকে সম্পূর্ণরূপে আচ্ছাদিত করে।

যেকোন ফাংশন  সার্বিক সেটে রূপান্তরিত হয় এর কোডোমেনকে ডোমেইনের  উপাদানসমূহের প্রতিবিম্বের মধ্যে সীমাবদ্ধ রেখে। প্রত্যেক সার্বিক ফাংশন এর একটি [[ডান বিপরীত]] রয়েছে এবং ডান বিপরীতসহ প্রত্যেক ফাংশন অবশ্যই সার্বিক ফাংশন হবে। সার্বিক ফাংশনের কম্পোজিট(একের অধিক ফাংশনের সংমিশ্রণ ) সর্বদাই সার্বিক ফাংশন হয়ে থাকে। যেকোনো ফাংশনকে সার্বিক ফাংশন এবং [[একক ফাংশন|একক ফাংশনে]] বিভক্ত করা যেতে পারে।

== সংজ্ঞা ==

একটি *সার্বিক ফাংশন'' হলো এমন এক ধরনের ফাংশন যার প্রতিবিম্বসমূহ এর কোডমেইনের সমান। একইভাবে , একটি ফাংশন f ডোমেইন X  এবং কোডোমেইন  Y সহ সার্বিক হবে যদি   Y এর অন্তর্ভুক্ত প্রত্যেক y এর জন্য অন্তত একটি  x  X এর মধ্যে বিদ্যমান থাকে  যাতে f(x)=y হয়। সার্বিক ফাংশনসমূহকে অনেক সময় দুই মাথা বিশিষ্ট ডানদিকবর্তী তীর দ্বারা চিহ্নিত করা হয়। (), f\colon X\twoheadrightarrow Y এ যেমন দেখা যাচ্ছে।

সাংকেতিকভাবে ,

:যদি f\colon X \rightarrow Y, তবেf সার্বিক ফাংশন বলা হয় যদি

:\forall y \in Y, \, \exists x \in X, \;\; f(x)=y হয়।

## আরও দেখুন
* একক ও সার্বিক ফাংশন
*একক ফাংশন
*কভার (বীজগণিত)
* আবরণ মানচিত্র
* গণনা
* ফাইবার বান্ডিল
*সূচক সেট
*বিভাগ (বিভাগ তত্ত্ব)

## তথ্যসূত্র

## আরও পড়া

* 

বিষয়শ্রেণী:সেট তত্ত্বের মৌলিক ধারণা
বিষয়শ্রেণী:ফাংশন ও ম্যাপিং
বিষয়শ্রেণী:গাণিতিক সম্বন্ধ
বিষয়শ্রেণী:ফাংশনের ধরন
আব্দুল মান্নান ওয়াজিরাবাদি

**মাওলানা হাফিজ আব্দুল মান্নান ওয়াজিরাবাদি** (আবদুল মান্নান ওয়াজিরাবাদি বা আব্দুল মানান ওয়াজিরাবাদি) (উর্দু: عبدالمنان وزیر آبادی; ১৮৫১- ১৮ জুলাই, ১৯১৬) ছিলেন একজন ধর্মীয় পণ্ডিত, আইনবিদ, মুফাসসির এবং মুহাদ্দিস। তিনি তৎকালীন সময়ে হাদিসের একজন সুপরিচিত পণ্ডিত ছিলেন। তিনি *মুহাদ্দিস-ই-পাঞ্জাব* বা *ওস্তাদ-ই-পাঞ্জাব* নামেও পরিচিত। তিনি আহলে হাদিস আন্দোলনের অন্যতম উল্লেখযোগ্য নেতা ছিলেন।

## প্রাথমিক ও শিক্ষাজীবন
মান্নান ওয়াজিরাবাদি ১২৬৭ হি. ১৮৫১ সালে পাকিস্তানের ঝিলাম জেলার কারোইলি গ্রামে জন্মগ্রহণ করেন। মান্নান ওয়াজিরাবাদির বয়স যখন ৮ বছর, তখন তিনি কনজাঙ্কটিভাইটিস রোগে আক্রান্ত হন এবং এই রোগের কারণে দৃষ্টিশক্তি হারান। তার পিতার নাম ছিল মুলক শারফুদ্দিন বিন নূর খান যিনি আওয়ান উপজাতির অন্তর্গত ছিলেন, যারা প্রধানত পাকিস্তানি পাঞ্জাবের উত্তর, মধ্য ও পশ্চিমাঞ্চলে বসবাস করে। তার পরিবার মূলত গজনির বাসিন্দা ছিল। পরে তারা পাঞ্জাবে চলে যায় এবং কৃষি ক্ষেত্রে কাজ শুরু করে। মান্নানের বয়স যখন বারো বছর তখন তার বাবা মারা যান। হাফিজ ওয়াজিরাবাদি তার গ্রামের মৌলভীর কাছ থেকে বাড়িতে কুরআন এবং ফার্সি শিক্ষা শুরু করেন। তিনি উচ্চশিক্ষার জন্য বিভিন্ন জায়গায় গিয়েছিলেন এবং অবশেষে দিল্লিতে সৈয়দ নাজির হুসাইন দেহলভির নিকট এসেছিলেন।

সৈয়দ নাজিরের অধীনে ওয়াজিরাবাদি হাদিস ও কুরআনে তাফসীর শিক্ষা সম্পন্ন করেন। দিল্লিতে অবস্থানকালে তিনি দারুল উলুম দেওবন্দের প্রতিষ্ঠাতা মুহাম্মদ কাসেম নানুতুবি এবং অন্যান্য বিশিষ্ট পণ্ডিতদের সাথেও সাক্ষাৎ করেন।

হাদিসের শিক্ষা শেষ করে তিনি অমৃতসরে মাওলানা আবদুল্লাহ গজনভীর কাছে চলে আসেন। মাওলানা গজনভী মান্নান ওয়াজিরাবাদিকে হাদীসের গভীর শিক্ষা দান করেন। কিছুদিন অবস্থান শেষে তিনি আবার ওয়াজিরাবাদে ফিরে আসেন। যেখানে তিনি মৃত্যুর আগ-পর্যন্ত অবস্থান করেন।

## মৃত্যু
মান্নান ওয়াজিরাবাদি ১৬ রমজান ১৩৩৪, ১৮ জুলাই ১৯১৬ সালে ওয়াজিরাবাদে মারা যান। তাকে ওয়াজিরাবাদ শিয়ালকোট রোডের কাছে চৌরঙ্গী কবরস্থানে সমাধিস্থ করা হয়েছে। তার মৃত্যুতে সানাউল্লাহ অমৃতসরী বলেছিলেন যে, আজ আরেকজন ইমাম বুখারি মারা গেছেন।

## আরও দেখুন

* আব্দুল্লাহ রূপারি

## তথ্যসূত্র

বিষয়শ্রেণী:১৮৫৮-এ জন্ম
বিষয়শ্রেণী:১৯১৬-এ মৃত্যু
বিষয়শ্রেণী:ইসলাম ধর্মীয় নেতা
বিষয়শ্রেণী:সালাফি
বিষয়শ্রেণী:আহলে হাদিস ব্যক্তি
বিষয়শ্রেণী:পাঞ্জাব, পাকিস্তানের ব্যক্তি
বিষয়শ্রেণী:১৮৫১-এ জন্ম
বিষয়শ্রেণী:মুফাসসির
বিষয়শ্রেণী:ভারতীয় ইসলামি পণ্ডিত
বিষয়শ্রেণী:ভারতীয় ইসলাম ধর্মীয় নেতা
বিষয়শ্রেণী:হাশেমীয় ব্যক্তি
চাঁদ মিনার

**চাঁদ মিনার** বা **চাঁদের টাওয়ার** ভারতের দৌলতাবাদে অবস্থিত একটি মধ্যযুগীয় মিনার। মিনারটি মহারাষ্ট্র রাজ্যের দৌলতাবাদ-দেওগিরি দুর্গ প্রাঙ্গণের নিকটে অবস্থিত। রাজা আলাউদ্দিন বাহমনি ১৪৪৫ সালে দুর্গটি দখলের স্মরণে এই মিনারটি নির্মাণ করেন। দিল্লির কুতুব মিনারের সাথে মিল রেখে এবং এ থেকে অনুপ্রাণিত হয়ে মিনারটি নির্মাণ করা হয়।

চাঁদ মিনারটি দক্ষিণ ভারতের ইন্দো-ইসলামিক স্থাপত্যশৈলীর সেরা নমুনাগুলির একটি হিসাবে বিবেচিত হয়। মিনারটি ৪ তলাবিশিষ্ট এবং ৬৩ মিটার উঁচু। এটিতে   ২৪ টি কক্ষ রয়েছে।  মিনারের গোড়ায় একটি ছোট মসজিদ বা প্রার্থনা কক্ষ রয়েছে। যা পারস্যের নীল টাইলস দিয়ে সজ্জিত করা। মিনারটি ভারতীয় দেশীয় কিছু  স্থাপত্য বৈশিষ্ট্যও প্রদর্শন করে যেমন দেত্তয়ালাগারগুলো তার বারান্দাগুলিকে ধরে রেখেছে। মিনারটির উচ্চতা এমন যা দৌলতাবাদ দুর্গের প্রতিটি কোণ থেকে দেখা যায়।

## চিত্রশালা

চিত্র:Giant Chand minar.jpg|
চিত্র:Daulatabad 032.JPG|
Daulatabad fort N-MH-A50-8.JPG|
Awesome whether.jpg|
Daulatabad, Aurangabad - panoramio (68).jpg|
Daulatabad, Aurangabad - panoramio (52).jpg|
Daulatabad, Aurangabad - panoramio (202).jpg|
Chand minar.jpg|
Chand Minar Tower.jpg


## তথ্যসূত্র

 

বিষয়শ্রেণী:ঔরঙ্গাবাদ জেলা, মহারাষ্ট্র
বিষয়শ্রেণী:ভারতের টাওয়ার
বিষয়শ্রেণী:মিনার
জিন্নাহ টাওয়ার

**জিন্নাহ টাওয়ার** অন্ধ্রপ্রদেশের গুণ্টুরে অবস্থিত একটি ঐতিহাসিক স্মৃতিস্তম্ভ। পাকিস্তানের জাতির জনক মুহাম্মদ আলী জিন্নাহর নামানুসারে নামকরণ করা হয়েছে। টাওয়ারটি শান্তি ও সম্প্রীতির প্রতীক হিসেবে মহাত্মা গান্ধী রোড এ অবস্থিত।

## গঠন
টাওয়ারটি ছয়টি স্তম্ভের উপর নির্মিত হয়েছিল যা বিংশ শতাব্দীর প্রথম দিকে তৎকালীন মুসলিম স্থাপত্যের বৈশিষ্ট্যযুক্ত একটি গম্বুজের জন্য উন্মুক্ত ছিল। টাওয়ারটি বর্তমানে অবহেলা এবং ভঙুর অবস্থায় রয়েছে। রাজ্য প্রত্নতত্ত্ব বিভাগের মতে, টাওয়ারটির ৬০ বছরের বেশি ইতিহাস থাকলে সুরক্ষিত স্মৃতিস্তম্ভগুলির তালিকার আওতায় আনা যেতে পারে।

## উৎপত্তি
এর উৎপত্তি সম্বন্ধে, একটি গল্প হলো জিন্নাহের একজন প্রতিনিধি, জুডালিয়াকত আলি খান স্বাধীনতা পূর্ব যুগে গুণ্টুর পরিদর্শন করেছিলেন। প্রাক্তন তেলুগু দেশম পার্টি রাজ্যসভার সদস্য, এস.এম লালন বাশা এবং বর্তমান এপি রাজ্য সংখ্যালঘু কমিশনের চেয়ারম্যান এস.এম জিয়াউদ্দিন খানকে সংবর্ধনা দেন এবং তিনি মুসলিম লীগ নেতার সম্মানে নির্মিত একটি টাওয়ার পান।

অন্য বর্ণনামতে, দুজন পৌর চেয়ারম্যান, নাদিমপল্লী নরসিংহ রাও এবং তেল্লাকুলা জালায়া টাওয়ার নির্মাণের জন্য তাদের নিজ নিজ কার্যকালের সময় শান্তি ও সম্প্রীতির প্রতীক হিসাবে দায়িত্ব প্রাপ্ত ছিলেন।

## তথ্যসূত্র

বিষয়শ্রেণী:ভারতের টাওয়ার
বিষয়শ্রেণী:অন্ধ্রপ্রদেশের স্মৃতিস্তম্ভ ও স্মারক
বিষয়শ্রেণী:গুণ্টুরের ভবন ও স্থাপনা
বিষয়শ্রেণী:মুহাম্মদ আলী জিন্নাহর স্মারক
চেহেল দোখতারান মিনার

**চেহেল দোখতারান মিনার**( ) ইরানের এসফাহন প্রদেশের একটি ঐতিহাসিক মিনার। মিনারটি এসফাহনের জইবারেহ জেলায় অবস্থিত। মিনারে পাওয়া কুফিক লিপি অনুসারে মিনারটি ১১১২ সালে নির্মাণ করা হয়েছে। শিলালিপি রয়েছে এমন মিনারগুলোর মধ্যে এটি ইরানের পঞ্চমতম পুরাতন মিনার। কিবলার দিক বরাবর মিনারে একটি বড় জানালা রয়েছে। এসফাহনের অন্যান্য মিনারগুলিতে এই বৈশিষ্ট্যটি নেই। মিনারে শীর্ষে উঠার জন্য একটি সর্পিল সিঁড়ি রয়েছে। মিনারটি ৪০ মিটার উঁচু।পূর্বে মিনারের উচ্চতা আরও বেশি ছিল, তবে সময়ের সাথে সাথে এর উচ্চতা হ্রাস পেয়েছে। মিনারের টাওয়ারগুলি শহরের উচ্চতম স্থান এবং দূর থেকে মিনারটি দেখা যায়। তবে অলিগলি এবং সরু রাস্তাগুলির জন্য মিনারে যাওয়া কঠিন। 

## ব্যুৎপত্তি
ফার্সিতে *চেহেল দোখতারান*  অর্থ 'চল্লিশ মেয়ে'। তবে অর্থের সঠিক উৎপত্তি এখনো জানা যায় নি। ইরানি সংস্কৃতিতে 'চল্লিশ' সংখ্যাটি অতিরঞ্জিত করার জন্য ব্যবহৃত হয়। সম্ভবত মিনারের পাশেই মহিলাদের সাথে সম্পর্কিত একটি ভবন ছিল। সেই ভবনটি বর্তমানে নেই। আশেপাশের লোকেরা এই মিনারটিকে *গারল্যান্ডের মিনারও বলে*। গারল্যান্ড একজন ব্রিটিশ ধর্মীয় ধর্মপ্রচারক ছিলেন। যিনি বিংশ শতাব্দীর শুরুর দিকে ইরানে আসেন। মিনারের কাছাকাছি (খ্রিস্ট) ধর্মের প্রচারের কাজ করেছিলেন। 

## চিত্রশালা

جزییات آجرکاری مناره.jpg|
منار چهل دختران 2.jpg|
منار چهل دختران.jpg|
مناره چهل دختران.jpg|
کتیبه منار چهل دختران.jpg|
مناره چهل دختران II.jpg


## তথ্যসূত্র

 

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:ইরানের প্রত্নতাত্ত্বিক নিদর্শন
বিষয়শ্রেণী:ইরানের দর্শনীয় স্থান
বিষয়শ্রেণী:ইরানি স্থাপত্য
বিষয়শ্রেণী:ইরানের মিনার
বিষয়শ্রেণী:ইরানের ভবন ও স্থাপনা
বিষয়শ্রেণী:১২শ শতাব্দীর মসজিদ
মুহাম্মদ সুলাইমান সালমান মনসুরপুরী

**মুহাম্মদ সুলাইমান সালমান মনসুরপুরী** (মুহাম্মদ সুলাইমান সালমান বা মুহাম্মদ সুলাইমান আল-মনসুরপুরী)**** (উর্দু: قاضی محمد سلیمان سلمان منصورپوری; ১৮৬৭ মনসুরপুর, পাতিয়ালা রাজ্য – ৩০ মে ১৯৩০, জেদ্দা, সৌদি আরব) ছিলেন ইসলামি পণ্ডিত, জীবনীকার এবং ইতিহাসবিদ। সুলাইমান মনসুরপুরী তিন খণ্ডে ইসলামি নবী মুহাম্মদের জীবনী *রহমাতুল-লিল-আলামিন* (মানবজাতির জন্য করুণা) এর জন্য সর্বাধিক পরিচিত। তিনি পাতিয়ালা রাজ্যের দায়রা বিচারকও ছিলেন।

## প্রাথমিক ও শিক্ষাজীবন
সুলাইমান মনসুরপুরী ১৮৬৭ সালে মনসুরপুরে জন্মগ্রহণ করেন (পূর্বে ব্রিটিশ ভারতের পাতিয়ালা রাজ্য)। তিনি তার পিতা কাজী আহমদ শাহের কাছ থেকে প্রাথমিক শিক্ষা লাভ করেন। সুলাইমান মনসুরপুরীর বাবা পাতিয়ালা রাজ্যের ডেপুটি তহসিলদার ছিলেন।

সতেরো বছর বয়সে সুলাইমান মনসুরপুরী পাতিয়ালার সরকারি মহিন্দ্রা কলেজ থেকে মুন্সি ফাজিল সম্পন্ন করেন এবং পাঞ্জাব বিশ্ববিদ্যালয়ে পরীক্ষায় প্রথম হন। শিক্ষা শেষ করে সুলাইমান মনসুরপুরী এরপর পাতিয়ালা রাজ্যের শিক্ষা, অর্থ ও বেসামরিক বিষয়ক বিভাগে যোগ দেন। তার দক্ষতার দ্বারা তিনি ১৯২৪ সালে দায়রা বিচারক হন।

### বংশ
মুহাম্মদ সুলাইমান বিন কাজী আহমদ শাহ বিন কাজী বাকী বিল্লাহ বিন কাজী মুঈজুদ্দীন আহমদ।

মুহাম্মদ সুলাইমানের পূর্বপুরুষ কাজী পীর মুহাম্মদ মুঘল সাম্রাজ্যের একজন বিচারক ছিলেন যার কারণে এই পরিবারের বেশিরভাগ সদস্য কাজী নামে পরিচিত ছিল।

## মৃত্যু
১৯৩০ সালে সালমান মনসুরপুরী গোলাম রসুল মাহরের সাথে হজ্জ করতে সৌদি আরবের জেদ্দা ভ্রমণ করেন। ১৯৩০ সালে ৩০ মে হজ্জ থেকে ফেরার সময় তিনি মারা যান।

## রচনাবলী
মনসুরপুরী উর্দু ও আরবি ভাষায় বই লিখেছেন। তার বইগুলির মধ্যে রয়েছে:

* *সাবীলুল ইরশাদ*
* *তায়েদুল ইসলাম*
* *আসহাবে বদর*

### ''রহমাতুল-লিল-আলামিন'' (উভয় জাহানের জন্য রহমত)
এটি সুলাইমানের একটি জনপ্রিয় বই। এটি তিন খণ্ডে রচিত ইসলামের নবী মুহাম্মাদের জীবনী। ১৯১১ সালে প্রথম প্রকাশিত এই বইটি ইংরেজি সহ বিভিন্ন ভাষায় অনূদিত হয়েছে।

### ''আল জামাল ওয়াল কামাল''
এই বইটি সূরা ইউসুফের সম্পূর্ণ ব্যাখ্যা।

## আরও দেখুন

* আবদুল্লাহ রূপারি
* আব্দুল মান্নান ওয়াজিরাবাদি

## তথ্যসূত্র

## গ্রন্থপঞ্জি
* 
*
*

বিষয়শ্রেণী:১৮৫৭-এ জন্ম
বিষয়শ্রেণী:মুফাসসির
বিষয়শ্রেণী:১৯৩০-এ মৃত্যু
বিষয়শ্রেণী:১৮৬৭-এ জন্ম
বিষয়শ্রেণী:পাঞ্জাব, ভারতের ব্যক্তি
বিষয়শ্রেণী:পাঞ্জাবি ব্যক্তি
বিষয়শ্রেণী:আহলে হাদিস ব্যক্তি
বিষয়শ্রেণী:জলন্ধর জেলার ব্যক্তি
বিষয়শ্রেণী:১৯শ শতাব্দীর ভারতীয় মুসলিম
বিষয়শ্রেণী:২০শ শতাব্দীর ভারতীয় মুসলিম
বিষয়শ্রেণী:ভারতীয় সুন্নি মুসলিম পণ্ডিত
উপরিব্যয়

ব্যবসা বা কারবারে **উপরিব্যয়** বলতে ব্যবসা বা কারবার রক্ষণাবেক্ষণ করা ও সচল রাখার জন্য সদা-চলমান যে ব্যয় বা খরচ করতে হয়, তাকে নির্দেশ করা হয়। উপরিব্যয় বলতে এমন কিছু ব্যয়কে বোঝায় যেগুলিকে সুবিধাজনকভাবে কোনও নির্দিষ্ট ব্যয় এককের সাথে সূত্রায়িত করা যায় না বা শনাক্ত করা যায় না, যেমনটি কাঁচামাল ও শ্রমের মতো ব্যবসা চালনাজনিত ব্যয়ের জন্য করা যায়। তাই উপরিব্যয়গুলিকে তৎক্ষণাৎ সরবরাহকৃত পণ্য বা সেবার সাথে সম্পর্কিত করা সম্ভব নয়, এবং একই কারণে এগুলি সরাসরি কোনও মুনাফা উৎপাদন করে না। তবে উপরিব্যয় তারপরেও ব্যবসায়িক কর্মকাণ্ডের জন্য অত্যন্ত গুরুত্বপূর্ণ, কারণ এগুলি কোনও ব্যবসা বা কারবারকে মুনাফা সৃষ্টিকারী কর্মকাণ্ড চালিয়ে যেতে আবশ্যকীয় সমর্থন প্রদান করে। যেমন একটি কারখানা ভাড়া একটি উপরিব্যয়, যা শ্রমিকদেরকে পণ্য উৎপাদন করতে সাহায্য করে, যে পণ্যগুলি বিক্রয় করে পরবর্তীতে মুনাফা অর্জন করা সম্ভব। এই ধরনের ব্যয়গুলি উৎপাদনের জন্য সামগ্রিকভাবে সৃষ্টি হয়, কোনও নির্দিষ্ট কাজের আদেশের জন্য নয়, যেমন কর্মচারীদেরকে নজরদারিতে রাখার জন্য ভাড়া দেওয়া, কারখানার উত্তপ্তকরণ বা শীতাতপ নিয়ন্ত্রণ ও আলোর জন্য ব্যয়, ইত্যাদি। প্রত্যক্ষ কাঁচামাল ও প্রত্যক্ষ শ্রমজনি ব্যয়ের পাশাপাশি উপরিব্যয়গুলিও সামগ্রিক খরচ বা ব্যয়ের হিসাবের একটি গুরুত্বপূর্ণ উপাদান।

উপরিব্যয়গুলি প্রায়শই হিসাববিজ্ঞানের কিছু ধারণা যেমন স্থির ব্যয় ও পরোক্ষ ব্যয়ের সাথে সম্পর্কিত। প্রত্যক্ষ শ্রম, প্রত্যক্ষ কাঁচামাল এবং প্রত্যক্ষ ব্যয় ব্যতীত আয় বিবরণীতে লিপিবদ্ধ বাকী সমস্ত ব্যয়কে উপরিব্যয় বলা হয়। এগুলির মধ্যে আছে হিসাবনিকাশের খরচ, বিজ্ঞাপন, বীমা, সুদ, আইনি খরচ, শ্রমের বোঝা, ভাড়া, মেরামতি, যোগান, কর, টেলিফোন খরচ, ভ্রমণ খরচ এবং পানি-বিদ্যুৎ-জ্বালানি (গ্যাস বা তেল) তথা উপযোগসেবা খরচ।

মূলত দুই ধরনের ব্যবসায়িক উপরিব্যয় বিদ্যমান, যথা প্রশাসনিক উপরিব্যয় এবং কারখানা উপরিব্যয়।

## তথ্যসূত্র

বিষয়শ্রেণী:ব্যবসা পরিভাষা
বিষয়শ্রেণী:ব্যবস্থাপনা হিসাববিজ্ঞান
চেপবক্কম

**চেপবক্কম** দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ মাদ্রাজ ক্রিকেট ক্লাব মাঠের‌ ঠিকানা বলতেই মূলত এই লোকালয়ের পরিচিতি। পূর্বে এ স্টেডিয়ামটি চিপক স্টেডিয়াম নামেও পরিচিত ছিল। ১৮৫৫ খ্রিস্টাব্দে ব্রিটিশরা স্বত্ববিলোপ নীতি প্রয়োগ করে কর্ণাট রাজ্য ব্রিটিশ সাম্রাজ্যের অন্তর্ভুক্ত করলে নবাবের বাসগৃহ ও খলসা মহল বা চেপবক্কম প্যালেস মাদ্রাজ সরকারের হস্তগত হয়। ইন্দো-সারাসেনিক শৈলীর সঙ্গে মুঘল উপাদান যুক্ত করে মূল মহলের নকশা প্রস্তুত হয়। মাদ্রাজ বিশ্ববিদ্যালয়ের প্রাঙ্গণও এই লোকালয়ের অপর একটি ল্যান্ডমার্ক।‌

তামিলনাড়ু বিধানসভা সচিব কার্যালয়টি চেপবক্কমের পরিশিষ্ট ওমানদুরার গভর্নর স্টেটে অবস্থিত। পরবর্তীকালে এটি মাল্টিস্পেশালিটি হাসপাতাল এ পরিণত হয় যার নাম তামিলনাড়ু গভরমেন্ট মাল্টি সুপার স্পেশালিটি হাসপাতাল। লোকালয়ে রয়েছে চেন্নাই মাস র‌্যাপিড ট্রানসিট বা এমআরটিএস-এর চেপবক্কম রেলওয়ে স্টেশন। চেপবক্কমের পিন সংখ্যা ৬০০০০৫।

## নামকরণ
মনে করা হয় চেপবক্কম বা চিপক নামটি এসেছে দুটি উর্দু শব্দ 'ছে' অর্থাৎ ছয় এবং 'বাগ' অর্থাৎ বাগানের সমন্বয়ে। নবাবী আমল থেকে এই ইতিহাস বোঝেনই তো হলেও এর কোনো প্রমাণ পাওয়া যায়নি।
## অবস্থান
চেপবক্কমে উত্তর দিকে ফোর্ট সেন্ট জর্জ, উত্তর-পূর্ব দিকে চেন্নাই বন্দর, পূর্ব দিকে মেরিনা সমুদ্র সৈকত, দক্ষিণ দিকে তিরুবল্লীকেণি, দক্ষিণ-পশ্চিম দিকে রায়পেট্টা, পশ্চিম দিকে চিন্তাদ্রিপেট ও উত্তর-পশ্চিম দিকে দ্য আইল্যান্ড অবস্থিত৷

## রাজনীতি
চেপবক্কম চেন্নাই মধ্য লোকসভা কেন্দ্রের চেপবক্কম-তিরুবল্লীকেণি বিধানসভা কেন্দ্রের অন্তর্গত।

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি
সীতানাথ সিদ্ধান্তবাগীশ

**সীতানাথ সিদ্ধান্তবাগীশ** (১২৮০ বঙ্গাব্দ―১৩৫৫ বঙ্গাব্দ) একজন বাঙালি লেখক ও সংস্কৃত পণ্ডিত।

## জীবনী
সীতানাথ সিদ্ধান্তবাগীশের জন্ম তদানীন্তন বরিশাল জেলার গৌরনদী উপজেলার চাঁদশীতে। তাঁর পিতার নাম কালীকান্ত ভট্টাচার্য। তিনি রামনাথ সিদ্ধান্তপঞ্চানন, মহামহোপাধ্যায় এর ছাত্র ছিলেন। চট্টগ্রামের ‘জগৎপুর আশ্রম’ চতুষ্পাঠীতে দীর্ঘকাল অধ্যাপনা করে দুবার সরকার থেকে পুরস্কৃত হন তিনি। ১৩০০ বঙ্গাব্দে স্বগ্রামে ‘পুরুষোত্তম চতুষ্পাঠী’ স্থাপনা করেন। ১৩৩৮ বঙ্গাব্দে সংস্কৃত সাহিত্য পরিষদের টোলবিভাগে আচার্যপদে আসীন হন। মৃত্যুর দিন পর্যন্ত আর্য বিদ্যালয় এর অধ্যাপক ছিলেন সীতানাথ সিদ্ধান্তবাগীশ। তাঁর সংকলিত কলাপ-ব্যাকরণের *চতুষ্টয়বৃতি* গ্রন্থ একটি মৌলিক রচনা। *কাশ্যপ-বংশ-ভাস্কর* ইত্যাদি গ্রন্থের সম্পাদনা সহ বহু গ্রন্থের তিনি লেখক। সংস্কৃত মহামন্ডল ও সংস্কৃত পদ্যগোষ্ঠীর সহসভাপতি ছিলেন তিনি।

## তথ্যসূত্র

বিষয়শ্রেণী:বাঙালি পণ্ডিত
বিষয়শ্রেণী:বাঙালি সম্পাদক
বিষয়শ্রেণী:সংস্কৃত ব্যাকরণবিদ
বিষয়শ্রেণী:বরিশাল জেলার লেখক
বিষয়শ্রেণী:চাঁদশীর ব্যক্তি
আল-মালহামা আল-কুবরা

**আল-মালহামা আল-কুবরা** ( আরবি : الملحمة الكبرى) ইসলামি পরকালবিদ্যা অনুসারে শেষ সময়ে সংঘটিত হবে এমন একটি ভয়ানক বিশাল যুদ্ধ। মালহামা আল-কুবরা মানব ইতিহাসের সবচেয়ে নির্মম যুদ্ধ বলে ভবিষ্যদ্বাণী করা হয়। এটি সাধারণত খ্রীষ্টীয় পরকালবিদ্যার আর্মাগেডনের যুদ্ধের সাথে সামঞ্জস্যপূর্ণ। যুদ্ধটি দাজ্জালের ( খ্রিষ্টারি ) আগমনের কিছুকাল আগে ঘটবে।

## শব্দগত অর্থ
*আল-মালহামা আল-কুবরা*র আক্ষরিক অর্থ বড় রকমের যুদ্ধ। আরবিতে *মালহামা* (বহুবচন *মালাইম* ) হলো ব্যাপক নৃশংসতা ও হত্যার ভয়াবহ একটা যুদ্ধকে বোঝায়, এই ধরনের যুদ্ধ, রক্তক্ষয়ী যুদ্ধের মতো একই ধরনের যুদ্ধ হয়ে থাকে। বহুবচন রূপে *মালহিম* শব্দটি এপোক্যাল্যাপটিক বা যুদ্ধ এবং যুদ্ধের ভবিষ্যদ্বাণী সম্পর্কিত হাদীসের বর্ণনার একটি পৃথক ধারা বোঝাতে ব্যবহার হতো।

## তাৎপর্য
*মালহামা আল-কুবরা* বিভিন্ন বিবরণ সহ একাধিক হাদীসের রেওয়াতে মুহাম্মদ (সাঃ) বিশদভাবে বর্ণনা করেছেন। তবে ইসলামি পরকালবিদ্যাতে প্রাপ্ত ভবিষ্যদ্বাণীগুলির প্রাথমিক আখ্যান কাঠামোটি নিম্নরূপ। মুসলিম এবং রোমান খৃষ্টানরা এক পক্ষ হয়ে একটি সাধারণ শত্রুর বিরুদ্ধে লড়াই করার পরে বিজয়ী হলে এই মহান যুদ্ধ ঘটবে বলে জানা যায়। তাদের বিজয়ের পর নতুন দ্বন্দ্ব শুরু হবে যেখানে একজন খৃষ্টান দাবি করে যে ক্রুশ তাদের বিজয় এনে দিয়েছে, একজন মুসলিমের প্রতিক্রিয়ায় দাবি করে যে আল্লাহ তাদের বিজয় এনেছিলেন এবং ক্রুশটি ধ্বংস করতে এগিয়ে যাবে, যা খৃষ্টানদের পক্ষ থেকে আরও প্রতিশোধের দিকে পরিচালিত করবে। কিছু হাদিসের বর্ণনা অনুসারে, *মালহামা আল-কুবরা*, একটি ভয়ানক স্কেলের যুদ্ধে শেষ হবে, যে তাদের পার্শ্ব পাখি অতিক্রম চেষ্টা করলে, "এটি তাদের গন্তব্যে পৌঁছানোর আগে মৃত অবস্থায় মাটিতে পড়ে যাবে।"

ঐতিহ্যবাহী বিবরণে আরো রয়েছে যে, এই যুদ্ধের তাৎক্ষণিক পরিপ্রেক্ষিতে কনস্টান্টিনোপল মুসলমানদের দ্বারা জয় করা হবে। এরপর এন্টিক্রাইষ্ট আগমন করবে, যাকে আরবি ভাষায় দাজ্জাল বলা হয়। এরপর যীশু খ্রীষ্ট অর্থাৎ ঈসা আঃ এর আগমন হবে। সে দাজ্জালকে হত্যা করবে। ঐতিহাসিক বিবরণে বলা আছে, শূকর মেরে ফেলা হবে, জিজিয়া কর বিলুপ্ত করবে এবং ক্রুশ ধ্বংস করা হবে। তিনি নবী মুহাম্মদের ধর্ম অনুসরণ করবেন এবং মাহদির পিছনে নামাজ পরবেন।

মালহামা আল-কুবরা আখ্যান ভাগের কিছু জায়গা উল্লেখযোগ্য। সিরিয়ার দাবিক উল্লেখযোগ্য স্থানগুলোর মধ্যে একটা, যেখানে অনেক গ্রন্থে বলা হয়েছে যে এই যুদ্ধ বা মালহামা অনুষ্ঠিত হবে। আলেকজান্দ্রিয়া মিশর, দামেস্ক, জেরুজালেমও ভবিষ্যদ্বাণীর উল্লেখযোগ্য স্থান।

## সমসাময়িক ব্যাখ্যা
কিছু সমসাময়িক তাফসিরকারক মালহামা আল-কুবরাকে পারমাণবিক যুদ্ধের সাথে যুক্ত করেছে। কিছু সমসাময়িক মুসলিম মুফাসির বা তাফসিরবিদ বলে যে ভবিষ্যদ্বাণীতে বিভিন্নভাবে রোমানরা উপসাগরীয় জোট, বা রুশদের সাথে সম্পর্কিত, কারণ রাশিয়া সর্বাধিক জনবহুল অর্থোডক্স খ্রিস্টান দেশ এবং নিজেকে পূর্ব রোমান সাম্রাজ্যের উত্তরাধিকারী এবং ইউরোপীয় হিসাবে বিবেচনা করে। অন্যান্য সমসাময়িক ব্যাখ্যায় দাবি করা হয়েছে যে রোমানরা উসমানীয় রোমের উত্তরাধিকারী।

## তথ্যসূত্র

বিষয়শ্রেণী:ইসলামি পরকালবিদ্যা
বিষয়শ্রেণী:মাহদীবাদ
বিষয়শ্রেণী:ইসলামে ভবিষ্যদ্বাণী
আব্দুর রহমান গালিব

আবু সায়েদ নামে পরিচিত **আব্দুর রহমান গালিব** ছিলেন একজন পাকিস্তানি ইসলামি জঙ্গি। তিনি খোরাসান ইসলামিক স্টেট অফ ইরাক অ্যান্ড দ্য লেভান্ট -এর নেতৃত্ব দিয়েছিলেন।

## ইতিহাস
তিনি ১৯৮০-এর দশকে পাকিস্তানের ফেডারেল অ্যাডমিনিস্ট্রেটেড ট্রাইবাল এরিয়াসের অংশ বাজাউর এজেন্সিতে জন্মগ্রহণ করেন। ১৯৯০-এর দশকে তিনি তেহরিক-ই-নাফাজ-ই-শরিয়ত-ই-মোহাম্মদি-তে যোগ দেন এবং পরে আফগানিস্তানে তালেবানদের সাথে লড়াই করেন। ২০০১ সালে তালেবান সরকারের পতনের পর তিনি ইসলামি শিক্ষালাভের জন্য বাজাউরে ফিরে আসেন এবং টিএসএনএমে কাজি নিযুক্ত হন। তিনি টিএনএসএম নেতা মৌলভী ফকির মোহাম্মদের ঘনিষ্ঠ ছিলেন এবং ২০০৭ সালে তার সাথে তেহরিক-ই-তালেবান পাকিস্তানে যোগ দেন।

২০১১ সালে আব্দুর রহমান বাজাউরে টিটিপি নেতার সহকারী ছিলেন। ২০১২ সালের বিমান হামলায় টিটিপি প্রধান জামাল সৈয়দকে ("দাদুল্লাহ") হত্যা করার পরে তাকে মিথ্যা দোষী সাব্যস্ত করা হয়।

দাদুল্লাহর মৃত্যুর পর আবু বকরকে টিটিপির নির্বাচিত করা হয় এবং ২০১৪ সালের ফেব্রুয়ারিতে আবু বকর খোরাসান প্রদেশের ইসলামিক স্টেট অফ ইরাক অ্যান্ড দ্য লেভান্ট - এ যোগদান করলে আব্দুর রহমান তাকে অনুসরণ করেন। ২০১৬ সালের আগস্টের শেষের দিকে আব্দুর রহমান নঙ্গরহার প্রদেশের আমির ছিলেন এবং আব্দুল হাসিব লোগারির একজন সহকারী ছিলেন বলে জানা গেছে।

আব্দুর রহমান কুনার প্রদেশে আইএসের অভিযান সম্প্রসারণের পিছনে চালিকা শক্তি ছিলেন।

২০১৭ সালের এপ্রিল মাসে আইএসকেপির খিলাফত ঘাগ রেডিও তার সাক্ষাৎকার নেয় এবং সে বলে যে, জিহাদ "যুক্তরাষ্ট্র জয় করা এবং তার নাগরিকদের উপর তাওহীদ প্রতিষ্ঠা না করা পর্যন্ত" অব্যাহত থাকবে।

### মৃত্যু
২০১৭ সালের ১১ জুলাই মার্কিন যুক্তরাষ্ট্র কুনার প্রদেশের ওয়াতাপুর জেলায় ড্রোন হামলায় তার মৃত্যুর খবর পাওয়া যায়।

## তথ্যসূত্র

বিষয়শ্রেণী:১৯৮০-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:তেহরিকে তালেবান পাকিস্তানের সদস্য
বিষয়শ্রেণী:ইসলামী সন্ত্রাসী গোষ্ঠীর নেতা
বিষয়শ্রেণী:তেহরিকে তালেবান পাকিস্তান
বিষয়শ্রেণী:পাকিস্তানি ইসলামপন্থী
বিষয়শ্রেণী:২১শ শতাব্দীর পাকিস্তানি রাজনীতিবিদ
শহীদুল্লাহ শহীদ

**শহীদুল্লাহ শহীদ** নামে পরিচিত শেখ মকবুল ছিলেন একজন পাকিস্তানি মুসলিম। তিনি তেহরিক-ই-তালেবান পাকিস্তান এবং আফগানিস্তান ও পাকিস্তানে ইসলামিক স্টেটের প্রাদেশিক প্রধানের দায়িত্ব পালন করেছিলেন।

## ইতিহাস

### তেহরিক-ই-তালিবান পাকিস্তান
২০০৬ সালে এই দলটি গঠিত হওয়ার পর থেকে শহীদ পাকিস্তানি তালেবানের শীর্ষ মুখপাত্র হিসেবে দায়িত্ব পালন করেন।

### ইসলামিক স্টেট
২০১৪ সালের ২১ অক্টোবর আবু বকর আল-বাগদাদি এবং ইসলামিক স্টেটের প্রতি আনুগত্যের অঙ্গীকারের জন্য পাকিস্তানি তালেবানরা তাকে বরখাস্ত করে, যেখানে তিনি এক সপ্তাহ আগে যোগদান করেছিলেন।

## মৃত্যু
২০১৫ সালের ৯ জুলাই আফগানিস্তানের নঙ্গরহার প্রদেশের দিহ বালা জেলায় আমেরিকান বিমান হামলায় তিনি নিহত হন। পাকিস্তানের ওরাকজাই উপজাতি অঞ্চলের জঙ্গি কমান্ডার গুল জামানও এই ধর্মঘটে নিহত হয়েছিলেন।

## তথ্যসূত্র

বিষয়শ্রেণী:২০১৫-এ মৃত্যু
বিষয়শ্রেণী:তেহরিকে তালেবান পাকিস্তানের সদস্য
বিষয়শ্রেণী:পাকিস্তানে মার্কিন যুক্তরাষ্ট্রের ড্রোন হামলায় মৃত্যু
বিষয়শ্রেণী:পশতু ব্যক্তি
বিষয়শ্রেণী:পাকিস্তানি ইসলামপন্থী
বিষয়শ্রেণী:সালাফি জিহাদি
১০০১ ইনভেনশন অ্যান্ড দ্য ওয়ার্ল্ড অফ ইবন আল-হায়থাম

***১০০১ ইনভেনশন অ্যান্ড দ্য ওয়ার্ল্ড অফ ইবন আল-হায়থাম*** (১০০১টি উদ্ভাবন ও ইবন আল-হায়থামের বিশ্ব) আহমেদ সালিম পরিচালিত ওমর শরিফ অভিনীত ২০১৫ সালের একটি অ্যানিমেটেড চলচ্চিত্র। এটি শরিফ অভিনীত সর্বশেষ চলচ্চিত্র।

চলচ্চিত্রটি ১০০১ ইনভেনশন কর্তৃক নির্মিত হয়। এই ব্রিটিশ সংগঠনটি ইসলামি স্বর্ণযুগের সাফল্য প্রচারের লক্ষ্যে কাজ করে। চলচ্চিত্রটি এবং এর প্রদর্শনী উভয়ই, ইউনেস্কো দ্বারা পরিচালিত জাতিসংঘের আন্তর্জাতিক আলোর বছর উদ্‌যাপন প্রচারণার সাথে মিল রেখে করা হয়েছিল।

চলচ্চিত্রের কাহিনিতে, শরীফের চরিত্রটি তার নাতনিকে হাসান ইবনে আল-হাইসাম সম্পর্কে একটি চ্যালেঞ্জিং হোমওয়ার্ক অ্যাসাইনমেন্টে তৈরিতে সহায়তা করে। হাসান ইবনে আল-হাইসাম ছিলেন একাদশ শতাব্দীর একজন পণ্ডিত যিনি আলোকবিজ্ঞান এবং চাক্ষুষ প্রত্যক্ষণ নীতিতে উল্লেখযোগ্য অবদান রেখেছিলেন।

## আরও দেখুন

* ইসলামিক চলচ্চিত্রের তালিকা
* অ্যানিমেটেড ইসলামিক চলচ্চিত্রের তালিকা
* আহমেদ সেলিম
* ইসলাম এবং দারিদ্র্যতা
* ফাতেহ সুলতান মুহাম্মদ
* শাহজাদিন রোম

## তথ্যসূত্র

## বহিঃসংযোগ
* 
* ১০০১ ইনভেনশনের প্রাতিষ্ঠানিক ওয়েবসাইট

বিষয়শ্রেণী:যুক্তরাজ্যে ইসলাম
বিষয়শ্রেণী:ব্রিটিশ চলচ্চিত্র
বিষয়শ্রেণী:২০১৫-এর চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:ইসলামি অ্যানিমেটেড চলচ্চিত্র
বিষয়শ্রেণী:২০১০-এর দশকের ইংরেজি ভাষার চলচ্চিত্র
অ্যাশলি ব্লু

**ওরিয়ানা স্মল** (জন্ম: ৮ই জুলাই, ১৯৮১), ছদ্মনাম **অ্যাশলি ব্লু**, একজন মার্কিন বেতার ব্যক্তিত্ব, লেখক এবং প্রাক্তন পর্নোগ্রাফিক অভিনেত্রী।  তিনি বর্তমানে তাঁর নিজস্ব ভিভিড রেডিও অনুষ্ঠানটি পরিচালনা করেন এবং *[[হাসলার]]* ম্যাগাজিনের জন্য লেখেন।

## পেশাজীবন
ব্লু-র জন্ম হয়েছিল ক্যালিফোর্নিয়ার থাউজেন্ড ওকসে, তিনি ২০০৪ এ বর্ষসেরা মহিলা পারফর্মার এবং ২০০৫ এ সেরা সহায়ক অভিনেত্রী সহ কতিপয় এভিএন পুরস্কার জিতেছেন। ২০০৪ সালের মার্চ মাসে, তিনি জেএম প্রোডাকশনের সাথে তিন বছরের চুক্তিবদ্ধ হয়ে *গার্লভার্ট* সিরিজে হাজির হয়েছিলেন। 

৩০ জুলাই ২০০৯ এ ব্লু ফটোগ্রাফার ডেভ নাজকে বিয়ে করেন।

২০১১ সালে, তিনি সুইডিশ শিল্পী কার্ল ব্যাকম্যান কর্তৃক *মিউজিয়াম অব পর্ন ইন আর্ট* এ চিত্রিত হয়েছিলেন। 

২০১৩ সালে, তিনি এভিএন-এর হল অফ ফেমে অন্তর্ভুক্ত হন।  ব্লু ২০১৩ সালের নভেম্বর থেকে তার নিজস্ব ভিভিড রেডিও শো, *ব্লু মুভিজ* হোস্ট করে আসছেন। 

## পুরস্কার

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৮১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী
বিষয়শ্রেণী:ক্যালিফোর্নিয়ার পর্নোগ্রাফি চলচ্চিত্র অভিনয়শিল্পী
বিষয়শ্রেণী:ক্যালিফোর্নিয়ার বেতার ব্যক্তিত্ব
বিষয়শ্রেণী:মার্কিন সাময়িকী লেখক
বিষয়শ্রেণী:২০শ শতাব্দীতে জন্ম
বিষয়শ্রেণী:২১শ শতাব্দীর মার্কিন নারী
পাকিস্তানি অভিনেত্রীদের তালিকা

এটি চলচ্চিত্র এবং টেলিভিশন শিল্পের সাথে সম্পর্কিত উল্লেখযোগ্য **পাকিস্তানি অভিনেত্রীদের** বর্ণানুক্রমিক তালিকা।
[থাম্ব|230x230পিক্সেল|[শবনম (১৯৭০)]]
[থাম্ব|263x263পিক্সেল|[মাহিরা খান (২০০০-এর দশক)]]
[থাম্ব|175x175পিক্সেল|[মেহউইশ হায়াত (২০১০)]]

## অ-আ

* আছিয়া বেগম
* আরমিনা রানা খান
* আমিনাহ হক
* আমিনা শেখ
* আইমন খান
* আইনি জাফরি
* আলিশা ইউসুফ
* অ্যাঞ্জলাইন মালিক
* আঞ্জুমান শাহিন
* আঞ্জুমান শেহজাদি
* আনুম ফায়াজ
* আনৌশে আশরাফ
* আরজুমান্দ রহিম
* আরিশা রাজি
* আশা পোসলে
* আতিক ওধো
* আয়েশা খান
* আয়শা ওমর
* আয়েশা সানা
* আয়েজা খান
* আয়ান আলী
* আজরা শেরওয়ানি
* আরিজ ফাতেমা

## ই-ঈ

* ইফফাত রহিম
* ইমান আলি
* ইসমাত জায়েদি
* ইকরা আজিজ
*ইয়ুমনা জায়েদি

## উ-ঊ

* উশনা শাহ
* উজরা বাট
* উরওয়া হুসাইন

## ক-খ

* কবিতা
* খালিদা রিয়াসাত
* খুশবু
* কোমল রিজভি
*কন্দিল বালুচ

## গ-ঘ-

* ঘানা আলি
* গোরি

## জ-ঝ

* জানা মালিক
* জাবেরিয়া আব্বাসি
* জাবেরিয়া সৌদ
* জুজ্ঞান কাজিম
*জয়নুব কাইয়ুম
* জারা নূর আব্বাস
* জারা শেখ 
* জেবা
* জেবা আলি
* জেবা বখতিয়ার
* লায়লা সরহাদি
* জার্নিশ খান

## ত-থ

* তুবা সিদ্দিকি

## দ-ধ

* দীবা
* দিদার

## ন

* নাদিরা
* নাদিয়া আফগান
* নাদিয়া হুসেন
* নাদিয়া খান
* নাদিয়া জামিল
* নাহিদ শাব্বির
* নার্গিস
* নবিন তাজিক
* নবিন ওয়াকার
* নায়ার সুলতানা
* নিলম মুনির
* নীলি
* নীলূ
* নিদা ইয়াসির
* নিমরা বুচা
* নির্মা
* নূর বুখারী
* নূর জাহান

## প-ফ

* ফারাহ শাহ
* ফাতেমা এফেন্দি কানওয়ার
* ফজিলা কায়সার

## ব-ভ

* বাবরা শরীফ
* বদর খলিল
* বাহার বেগম
* বেগম খুরশিদ মির্জা 
* বুশরা আনসারি
* বুশরা ফররুখ
*বনিজা আহমেদ
* বীনা মালিক

## ম

* মাদিহা গওহর
* মাদিহা ইফতিখার
* মাদিহা ইমাম
* মদিহা শাহ
* মহম আমির
* মাহিরা খান
* মাহিন রিজভি
* মাহনূর
* মাহনুর বালুচ
* মাইরা খান
* মনশা পাশা
* মারিয়া ওয়াস্তি
* মেরিনা খান
* মরিয়ম খলিফ
* মরিয়ম ফাতিমা
* মরিয়ম নাফিস
* মাথিরা
* মায়া আলী
* মীরা
* মীশা শফি
* মেহের হাসান
* মেহরিন রাহিল
* মেহউইশ হায়াত
* মিশি খান
* মিজনা ওয়াকাস
* মোমল শেখ
* মোনা লিজা
* মমতাজ
* মুসাররাত নাজির 
* মাওরা হুসাইন

## র

* রাবিয়া বাট
* রানি
* রিমা খান
* রেশম
* রুবিনা আশরাফ
* রুবাইয়া চৌধুরি

## ল

* লায়লা খান
* লায়লা জুবেরি

## শ-ষ

* শবনম
* শাগুফতা এজাজ
* শামীম আরা
* শামীম বানু
* শেহনাজ শেখ

## স

* সাবা হামিদ
* সাবা কমর
* সাবিহা খানম
* সবুর আলি
* সাদিয়া ইমাম
* সাইদা ইমতিয়াজ
* সাহিবা আফজাল
* সায়মা নূর
* সায়রা খান
* সজল আলি
* সালমা মমতাজ
* সালমা আগা
* সালোনি
* সামিনা আহমাদ
* সামিনা পীরজাদা
* সামিয়া মমতাজ
* সানা আসকারি
* সানা নওয়াজ
* সামান আনসারি
* সনম বালুচ
* সনম চৌধুরি
* সনম জুং
* সনম সাইদ
* সঙ্গীতা 
* সানিয়া সাইদ
* সারা লরেন
* সারাহ খান
* সরওয়াত গিলানী
* সেভেরা নাদিম
* সিতারা
* সোবিয়া খান
* সোহাই আলি আব্রো
* সোমি আলি
* সনিয়া খান
* সনিয়া মিশাল
* সনিয়া জাহান
* সুম্বুল ইকবাল
* সুজাইন ফাতেমা
* স্বরন লতা
* সায়রা ইউসুফ

## হ

* হাজরা ইয়ামিন
* হারেম ফারুক
* হিনা দিলপাজির
* হিনা শাহিন
* হিরা
* হুমাইমা মালিক
* হুসনা
* হানিয়া আমির

## তথ্যসূত্র

বিষয়শ্রেণী:পাকিস্তানি অভিনেত্রী
বিষয়শ্রেণী:জাতীয়তা অনুযায়ী অভিনয়শিল্পীদের তালিকা
পবিত্র মুখোপাধ্যায়

**পবিত্র মুখোপাধ্যায় ** () ( ১২ ডিসেম্বর, ১৯৪০ - ৯ এপ্রিল, ২০২১ ) ছিলেন বিগত শতকের ষাটের দশকে মহাকবিতার তথা দীর্ঘ কবিতার কবি হিসাবে পরিচিত কৃতি বাঙালি কবি। **কবিপত্র** নামক কবিতা বিষয়ক পত্রিকার সম্পাদক ছিলেন তিনি।  

## জন্ম ও প্রারম্ভিক জীবন
কবি পবিত্র মুখোপাধ্যায়ের জন্ম ব্রিটিশ ভারতের অধুনা বাংলাদেশের বরিশাল বিভাগের বরগুনা জেলার আমতলীর এক দরিদ্র পরিবারে। পিতা রোহিনী কান্ত মুখোপাধ্যায় এবং মাতা যোগমায়া দেবী। খুব ছোটবেলায় মায়ের মৃত্যু হওয়ায় পিরোজপুরে এক মাসীর বাড়িতে প্রতিপালিত হন। দেশবিভাগের সময় টালমাটাল অবস্থায় সামান্য পুঁজি নিয়ে অকাল বিধবা মাসী তার যুবা পুত্র আর শিশু পবিত্রকে নিয়ে উদ্বাস্তু হয়ে  কলকাতায় চলে আসেন ১৯৪৮ খ্রিস্টাব্দে। পবিত্র নিজের প্রচেষ্টায় প্রথমে ভবানীপুর সাউথ সাবার্বাণ স্কুল ও পরে শ্যামাপ্রসাদ সান্ধ্য কলেজে পড়াশুনা করে  স্নাতক হন। পরবর্তীতে কলকাতা বিশ্ববিদ্যালয় থেকে স্নাতকোত্তর ডিগ্রি লাভ করেন।

## কর্মজীবন
চতুর্থশ্রেণীর কর্মচারী হিসাবে এক বীমা কোম্পানির চাকরিতে যোগ দেন। অবসর সময় টিউশন করতেন এবং নিজে পড়াশোনা করতেন। প্রথমদিকে কিছুদিন চেতলা বয়েজ স্কুলে শিক্ষকতাও করেছেন। এরপরে দক্ষিণ চব্বিশ পরগনা জেলার বিদ্যানগর কলেজে অধ্যাপনা করেন। সেখানে বিভাগীয় প্রধানের দায়িত্বও পালন করেন এবং ২০০০ খ্রিস্টাব্দে কলেজ থেকে তিনি অবসর গ্রহণ করেন।

ভবানীপুর সাউথ সাবার্বান স্কুলে পড়ার সময়ে তিনি কবিতা রচনা শুরু করেন। ১৯৫৭ খ্রিস্টাব্দে সাহিত্য পিপাসু কবিবন্ধুদের সাহচর্যে এবং সহায়তায় তিনি প্রকাশ করেন ‘কবিপত্র’ নামে কবিতা বিষয়ক পত্রিকা। দীর্ঘ ৬২ বছর যাবৎ তিনি আন্তরিকতার সঙ্গে ওই কবিপত্রের সম্পাদনা করেছেন। তার প্রথম কবিতার বই "দর্পণে অনেক মুখ" বহুবার পুরস্কৃত হয়েছে।২০০৯ খ্রিস্টাব্দে তিনি পশ্চিমবঙ্গ সরকারের  রবীন্দ্র পুরস্কার লাভ করেন।  কবি পবিত্র মুখোপাধ্যায় সাতটি দীর্ঘ কবিতা ও একটি আধুনিক মহাকাব্য রচনার বিশেষ খ্যাতি লাভ করেছেন। তার 'শবযাত্রা' ও 'ইবলিশের আত্মদর্শন' দীর্ঘ কবিতার নিদর্শন এবং তার  সাহিত্য সম্ভার জীবনবেদ হিসাবে খ্যাত হয়েছে। তার প্রকাশিত কাব্যগ্রন্থ গুলি হল -
* *শবযাত্রা* (১৯৬১)
* *হেমন্তের সনেট* (১৯৬১)
* *আগুনের বাসিন্দা* (১৯৬৭)
* * ইবলিশের আত্মদর্শন* (১৯৬৯)
* *অস্তিত্ব অনস্তিত্ব সংক্রান্ত* (১৯৭০)
* *বিযুক্তির স্বেদরাজ* (১৯৭২)
* *শ্রেষ্ঠ কবিতা* (১৯৭৬)
* *দ্রোহহীন আমার দিনগুলি* (১৯৮২)
 * *অলকের উপখ্যান* (১৯৮২)
* *,পশুপক্ষী সিরিজ* (১৯৮২)
* * ভারবাহীদের গান* (১৯৮৩)
* * আমি তোমাদের সঙ্গে আছি* (১৯৮৫)
* * আছি প্রেমে বিপ্লবে বিষাদে* (১৯৮৭)

## জীবনাবসান
কবি পবিত্র মুখোপাধ্যায় দীর্ঘদিন হৃদরোগ ও ফুসফুসের সমস্যায় ভুগছিলেন। তিনি  ২০২১ খ্রিস্টাব্দের ৯ই এপ্রিল কলকাতায় প্রয়াত হন।

## তথ্যসূত্র

বিষয়শ্রেণী:১৯৪০-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:২০শ শতাব্দীর বাঙালি কবি
বিষয়শ্রেণী:বাঙালি পুরুষ কবি
বিষয়শ্রেণী:রবীন্দ্র পুরস্কার বিজয়ী
বিষয়শ্রেণী:২০শ শতাব্দীর ভারতীয় কবি
বিষয়শ্রেণী:ভারতীয় পুরুষ কবি
বিষয়শ্রেণী:আমতলী উপজেলার ব্যক্তি
বিষয়শ্রেণী:বরিশাল বিভাগের লেখক
বিষয়শ্রেণী:বরিশাল বিভাগের শিক্ষায়তনিক
ফাতেহ সুলতান মুহাম্মদ

**ফাতেহ সুলতান মুহাম্মদ** অটোমান দৃষ্টিকোণ থেকে বর্ণিত কনস্টান্টিনোপল অব অটোমান সুলতান দ্বিতীয় মুহাম্মদ সম্পর্কে একটি নির্বাচিত-দৈর্ঘ্যের অ্যানিমেটেড চলচ্চিত্র।

মূল চলচ্চিত্রটি তুর্কি ভাষায়। আমেরিকান মুসলমানদের কাছে ভার্জিনিয়ার বিপণন চলচ্চিত্রের হার্ডন ভিত্তিক একটি ছোট্ট সংস্থা দ্বারা এর একটি ইংরেজি অনুবাদ তৈরি হয়েছিল। এই চলচ্চিত্রটি কনস্টান্টিনোপলকছ (ইস্তাম্বুল) জয় করার জন্য তুর্কি জনগণ যে লড়াইগুলির মুখোমুখি হয়েছিল সে সম্পর্কে আলোচনা করেছে।

## আরও দেখুন

* ইসলামিক চলচ্চিত্রের তালিকা
* অ্যানিমেটেড ইসলামিক চলচ্চিত্রের তালিকা
* ১০০১ ইনভেনশন অ্যান্ড দ্য ওয়ার্ল্ড অফ ইবন আল-হায়থাম
* শাহজাদিন রোম

## তথ্যসূত্র

## বহিঃসংযোগ
*
* অ্যাস্ট্রোলেব চলচ্চিত্র

বিষয়শ্রেণী:১৯৮৩-এর চলচ্চিত্র
বিষয়শ্রেণী:তুর্কি ভাষার চলচ্চিত্র
বিষয়শ্রেণী:ইসলামি অ্যানিমেটেড চলচ্চিত্র
শাহজাদিন রোম

***শাহজাদিন রোম*** ()হল একটি ইরানি কম্পিউটার-অ্যানিমেটেড ফিল্ম যা হোনারপোয়া দ্বারা নির্মিত এবং হামেদ জাফারি প্রযোজিত, দ্বাদশ শিয়া ইমাম মুহাম্মদ আল-মাহদির মা এবং রোমের জুলিয়াস সিজারের নাতনী মালিকার জীবন সম্পর্কে নির্মিত একটি অ্যানিমেটেড চলচ্চিত্র। অ্যানিমেশনটির সময়কাল ৭৫ মিনিট এবং এখানে ১১তম শিয়া ইমাম হাসান আল-আসকারিকে বিয়ে করার জন্য মালিকার ইরাকের সামারা ভ্রমণের গল্প বর্ণনা করা হয়েছে। বিয়ের পরে তিনি তার নাম পরিবর্তন করে নার্গিস খাতুন রাখেন।

অ্যানিমেশনটি প্রথম ৩৩ তম ফজর আন্তর্জাতিক চলচ্চিত্র উৎসবে প্রদর্শিত হয়েছিল। অ্যানিমেশনটি আরবিতেও ডাবিং করা হয় এবং ইরাক, কুয়েত, লেবানন এবং মধ্য প্রাচ্যের কয়েকটি দেশে প্রকাশিত হয়।অ্যানিমেশনটি ফ্রান্স, কানাডা, অস্ট্রেলিয়া এবং অন্যান্য দেশেও প্রকাশিত হয়েছিল।
*প্রিন্সেস অফ রোম* অ্যানিমেশনে 40 টির মতো অক্ষর রয়েছে এবং প্রায় 100 জন বিশেষজ্ঞ এর নির্মাণে অবদান রেখেছেন। "রোমের রাজকুমারী" তৈরি করেছে HonarPooya অ্যানিমেশন কোম্পানি।
হামেদ জাফারি প্রযোজক এবং হাদি মুহাম্মদিয়ান ছিলেন পরিচালক এবং জাহরা বার্তি, আব্বাস শারারা, হাদি মোহাম্মদিয়ান এবং হামেদ জাফরি ছিলেন রচনা দলের সদস্য এবং আর্য আজমিনজাদ ছিলেন সিনেমাটির সুরকার। চলচ্চিত্র নির্মাতা জাফরি বলেন, "পরিবারই চলচ্চিত্রের প্রধান চরিত্র। দর্শক"। এ কারণে শিশু-কিশোরদের অ্যানিমেশন দেখানো যেতে পারে বলে মনে করেন ধর্মীয় ও ঐতিহাসিক বিশেষজ্ঞরা।

## কুশীলব
### ফার্সি ভাষা
* নাসের তাহমসব
* মনোচেহর ভালিজাদে
* হোসিন এরফানি
* মরিয়ম শিরাজাদ
* আরশক জিহাকোসিয়ান
* জাভদ পেজাশকিয়ান
* আলিরেজা দিবাজ
* মরিয়ম রাদপোর
* মোহাম্মদ আলী দিবাজ
* নাসিম রেজাখানি
* মরিয়ম বানাই
* শারদ বঙ্কি
* আলিরেজা আশকবোস
* মোহাম্মদ আলী জানপানাহ

### আরবি ভাষা
* সোহাইর নাসরিদ্দিন
* আলী শোকাইর
* নুরুদ্দিন মির্জাদাহ
* ওমর মিকাতি
* আলী সাদ
* বিলাল বিস্তাভি
* সাদ হামদান
* রাওয়াদা কাসেম
* সাওসান আওয়াদ
* জৌমানা জোঞ্জি
* খালেদ এল সায়ীদ
* ওমর আল-শাম্মা
* সামির কাম্মুন
* নিসরিন মাসউদ
* রানিয়া ম্রুয়েহ
* হুসনি বদরুদ্দিন
* আসমাহান বিতর
* রানা আল রিফাই

## আরও দেখুন
* ইসলামিক চলচ্চিত্রের তালিকা
* অ্যানিমেটেড ইসলামিক চলচ্চিত্রের তালিকা
* মুহম্মদ আল-মাহদী
* মুহাম্মদ: দ্য লাস্ট প্রফেট
* ইসলাম এবং দারিদ্র্যতা
* ১০০১ ইনভেনশন অ্যান্ড দ্য ওয়ার্ল্ড অফ ইবন আল-হায়থাম
* ফাতেহ সুলতান মুহাম্মদ

## তথ্যসূত্র

## বহিঃসংযোগ
*   
*   
* ''শাহজাদিন রোমের'' প্রচারমূলক ট্রেলার

বিষয়শ্রেণী:মাহদীবাদ
বিষয়শ্রেণী:২০১৫-এর চলচ্চিত্র
বিষয়শ্রেণী:ইরানি চলচ্চিত্র
বিষয়শ্রেণী:ইসলামি অ্যানিমেটেড চলচ্চিত্র
বিষয়শ্রেণী:২০১৫-এর অ্যানিমেটেড চলচ্চিত্র
বিষয়শ্রেণী:২০১৫-এর ত্রিমাত্রিক চলচ্চিত্র